PIELIKUMS Provizorisks ELGF apropriāciju izlietojums līdz 30.09.2013. /* COM/2013/0887 */





1............ Ievads. 3 2............ ELGF PIEŠĶIRTIE IEŅĒMUMI. 3 3............ Piezīmes par ELGF 2013. gada budžeta provizorisko izpildi 4 4............ ELGF piešķirto ieņēmumu izpilde. 7 5............ Secinājumi 7 1. pielikums || Provizorisks ELGF apropriāciju izlietojums līdz 30.09.2013. 1. Ievads Dati par budžeta faktisko izpildi laika posmā no 2012. gada 16. oktobra līdz 2013. gada 30. septembrim salīdzinājumā ar izdevumu profilu, kuru raksturo rādītājs, kas noteikts atbilstīgi Padomes Regulas (EK) Nr. 1290/2005[1] 20. pantā paredzētajiem noteikumiem, apkopoti 1. pielikumā. 2. ELGF PIEŠĶIRTIE IEŅĒMUMI Pamatojoties uz 34. panta noteikumiem Padomes Regulā (EK) Nr. 1290/2005 par kopējās lauksaimniecības politikas finansēšanu, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, uzskata par piešķirtajiem ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu visus ELGF izdevumus. Ja daļu no šiem ieņēmumiem neizmanto, tos automātiski pārnes nākamā gada budžetā[2]. ELGF 2013. gada budžetā ietilpst Komisijas jaunākās aplēses attiecībā uz apropriācijām, kas vajadzīgas, lai finansētu tirgus pasākumiem un tiešajam atbalstam paredzētos izdevumus, un aplēses par piešķirtajiem ieņēmumiem, kurus bija paredzēts saņemt attiecīgā budžeta gada laikā, kā arī piešķirto ieņēmumu pārnestais atlikums, kas pieejams no iepriekšējā budžeta gada. ELGF apropriāciju apmēra priekšlikumā 2013. gada budžetam Komisija ņēmusi vērā paredzamos kopējos piešķirtos ieņēmumus un 2013. gadam pieprasīto apropriāciju līmeni, kas aprēķināts, no aplēstajām vajadzībām atņemot aplēstos piešķirtos ieņēmumus. Budžeta lēmējinstitūcija pieņēma jauno ELGF budžetu, ņemot vērā paredzētos piešķirtos ieņēmumus. ELGF 2013. gada budžeta sagatavošanas laikā Komisija pieejamo piešķirto ieņēmumu kopsummu aplēsa EUR 1533 miljonu apmērā. Jo īpaši: – piešķirto ieņēmumu apjomu, ko paredzēts gūt 2013. budžeta gadā, aplēsa EUR 628 miljonu apmērā; paredzētos ieņēmumus no atbilstības pārbaužu korekcijām un pārkāpumiem aplēsa attiecīgi EUR 389 miljonu un EUR 161 miljona apmērā; ieņēmumus no piena nodevas aplēsa EUR 78 miljonu apmērā; – piešķirto ieņēmumu apjoms, ko paredzēts pārnest no 2012. gada budžeta uz 2013. gada budžetu, tika aplēsts EUR 905 miljonu apmērā (ieskaitot Cukura rūpniecības restrukturizācijas fonda atlikumu, kas tika aplēsts EUR 675 miljonu apmērā). Komisija 2013. gada budžetā sākotnēji aplēstos ieņēmumus EUR 1533 miljonu apmērā piešķīra divām shēmām. Jo īpaši: – EUR 500 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un – EUR 1033 miljonus — vienotā maksājuma shēmai. Saskaņā ar Komisijas priekšlikumu budžeta lēmējinstitūcija nobalsoja par apropriācijām šīm divām shēmām attiecīgi EUR 267 miljonu un EUR 30 635 miljonu apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai pieejamo apropriāciju kopsummai, no kuras EUR 767 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 31 668 miljoni– vienotā maksājuma shēmai. Šā dokumenta 1. pielikumā, kurā apkopots 2013. gada budžeta provizorisks izlietojums līdz 2013. gada 30. septembrim, iepriekš minētajām divām shēmām nobalsotās apropriācijas iekļautas augļu un dārzeņu nozarē pantu līmenī un atsaistīto tiešo atbalstu budžeta apropriācijās, kuru apjoms ir attiecīgi EUR 611 miljoni un EUR 38 076 miljoni, neņemot vērā iepriekš minētos piešķirtos ieņēmumus. Pieskaitot šīm nozarēm piešķirtos ieņēmumus, 2013. gada budžetā paredzēto apropriāciju kopsumma augļu un dārzeņu nozarē ir EUR 1111 miljoni, bet atsaistīto tiešo atbalstu jomā — EUR 39 109 miljoni. 3. Piezīmes par ELGF 2013. gada budžeta provizorisko izpildi Provizoriskais budžeta izpildes līmenis laikā no 2012. gada 16. oktobra līdz 2013. gada 30. septembrim parādīts 1. pielikumā. Šis izpildes līmenis salīdzināts ar izdevumu profilu, ko raksturo rādītājs, kas noteikts, pamatojoties uz Padomes Regulas (EK) Nr. 1290/2005 20. panta noteikumiem. Turpinājumā sniegtas īsas piezīmes par dažiem budžeta pantiem, kuros redzamas ievērojamākās atšķirības starp faktisko un paredzēto izpildes līmeni 2013. gada budžetā. 3.1. Tirgus pasākumi Salīdzinājumā ar budžeta piešķirto apropriāciju līmeni apropriāciju izlietojums intervences pasākumiem lauksaimniecības tirgos bija par EUR 313,4 miljoniem augstāks atbilstoši rādītāja līmenim pirmdiena, 2013. gada 30. septembrī. Šo atšķirību ir radījušas izpildes tendences galvenokārt augļu un dārzeņu, vīna, cūkgaļas un mājputnu nozarē. 3.1.1. Augļi un dārzeņi (+ EUR 403,2 miljoni salīdzinājumā ar piešķirtajām apropriācijām) Attiecībā uz nobalsotajām apropriācijām šis izpildes līmenis galvenokārt saistāms ar izdevumiem par darbības fondiem ražotāju organizāciju shēmā, ko finansē gan ar nobalsotajām budžeta apropriācijām, gan ar ieņēmumiem, kas šai shēmai piešķirti 2013. gada budžetā (NB! Sīkāku informāciju sk. 2. punktā). Šis izpildes līmenis periodam līdz 2013. gada 30. septembrim ir nobalsoto budžeta apropriāciju rādītāja izmantošanas rezultāts, jo tajā nav iekļauti šai nozarei piešķirtie ieņēmumi. 1. pielikuma provizoriskā izlietojuma tabulas zemsvītras piezīmē * norādīts, kāda būtu situācija, ja rādītājs periodam līdz 2013. gada 30. septembrim būtu piemērots visām apropriācijām, kas, kā paredzams, būs pieejamas šīs nozares finansēšanai. Kā norādīts 2. punktā, paredzamo šai nozarei pieejamo kopējo finansējumu veido piešķirtās budžeta apropriācijas EUR 611 miljonu apmērā un šai nozarei piešķirtie ieņēmumi, kas aplēsti EUR 500 miljonu apmērā. Tāpēc, ja šis rādītājs būtu piemērots kopējam finansējumam EUR 1111 miljonu apmērā, kas pieejams šai nozarei, tad rastos apropriāciju neizpilde –EUR 29,7 miljona apmērā, kas ir ražotāju organizāciju shēmas īslaicīga maksājumu palēninājuma, shēmas "Augļi skolai" nepilnīgas izpildes un ražotāju grupu atbalsta apropriāciju ātrāka izlietojuma tīrā ietekme. Ņemot vērā dalībvalstu 2013. gada faktiskos un prognozētos izdevumus par ražotāju organizāciju darbības fondu shēmu un sākotnējās atzīšanas shēmu, ņemot vērā šai nozarei piešķirtos ieņēmumus, Komisija pašlaik lēš, ka kopējie pieejamie līdzekļi nebūs pietiekami, lai segtu šīs nozares izdevumus, un būtu jāpārvieto papildus apropriācijas, lai pilnībā aptvertu visas vajadzības. 3.1.2. Vīnkopības nozares produkti (–EUR 48,4 miljoni) Vīnkopības nozarē pieejamo apropriāciju izpilde bija palēninājusies tādēļ, ka dažās dalībvalstīs gausāk nekā iepriekš šajā gada periodā tika izlietots vīnkopības nozarei paredzētais finansējums (rādītājs tika noteikts, pamatojoties uz maksājumu vēsturisko vidējo ritmu). Pārvaldības komiteja 2013. gada jūlijā balsoja par Komisijas ierosinātajiem grozījumiem attiecībā uz tiesību aktu noteikumiem, kuru mērķis ir veicināt konkrētu pasākumu izpildi saistībā ar vīnkopības nozarei paredzēto finansējumu. Līdz ar to Komisija sagaida, ka dalībvalstu maksājumu temps paātrināsies gada beigās. Pašreizējās neizpildes līmenis ir uz pusi mazāks salīdzinājumā ar 2013. gada jūlijā novēroto. Tomēr, pamatojoties uz papildu informāciju, kas saņemta no dalībvalstīm, pašlaik Komisija paredz gandrīz pilnīgu 2013. gada budžeta izpildi attiecībā uz šo vīnkopības nozarei paredzēto finansējumu. 3.1.3. Cūkgaļa, olas un mājputni, biškopības un citi dzīvnieku izcelsmes produkti (–EUR 29,5 miljoni) Šajā pantā norādīto apropriāciju zemāks izlietojums ir saistīts ar eksporta kompensāciju līmeņa samazinājumu mājputnu nozarē no 2012. gada oktobra līdz 2013. gada februārim un tā galīgo atcelšanu 2013. gada jūlijā. Tā kā nav ievērojamas eksportēto daudzumu atšķirības, kopējie izdevumi par šo pasākumu paredzami zemāki, nekā tika lēsts 2013. gada budžeta sagatavošanas laikā, kas noved pie šī panta neizpildes gada beigās. 3.2. Tiešie atbalsti Apropriāciju izlietojums tiešajam atbalstam salīdzinājumā ar rādītāja līmeni 2013. gada 30. septembrī bija par EUR 704,6 miljoniem augstāks. 3.2.1. Nesaistītie tiešie atbalsti (+EUR 759,2 miljoni pretstatā piešķirtajām apropriācijām) Attiecībā uz nobalsotajām apropriācijām jānorāda, ka vienotā maksājuma shēma (VMS) uzrāda izpildes pārsniegumu, kas rodas, periodam līdz 2013. gada 30. septembrim noteikto rādītāju piemērojot nobalsotajām budžeta apropriācijām, kas neietver šai nozarei piešķirtos ieņēmumus. 1. pielikuma provizoriskā izlietojuma tabulas zemsvītras piezīmē * norādīts, kāda būtu situācija, ja rādītājs periodam līdz 2013. gada 30. septembrim būtu piemērots visām apropriācijām, kas, kā paredzams, būs pieejamas atsaistīto tiešo atbalstu finansēšanai. Kā norādīts 2. punktā, paredzamo atsaistītajiem tiešajiem atbalstiem pieejamo kopējo finansējumu veido nobalsotās budžeta apropriācijas EUR 38 076 miljonu apmērā un atsaistītajiem tiešajiem atbalstiem piešķirtie ieņēmumi, kas aplēsti EUR 1033 miljonu apmērā. Tāpēc, ja šis rādītājs būtu piemērots kopējam finansējumam EUR 39 109 miljonu apmērā, kas, kā sagaidāms, būs pieejams atsaistītajiem tiešajiem atbalstiem, tad rastos apropriāciju neizpilde EUR 273,6 miljonu apmērā. Šī atšķirība izskaidrojama ar VMS rādītāja aprēķinu (aprēķins pamatojās uz 2012. gada maksājumu ritmu, ņemot vērā minētā gada pirmajos divos mēnešos veiktos maksājumus); pašlaik šis rādītājs ir 100 %, taču faktiskā izpilde līdz 2013. gada 30. septembrim ir 99,2 %[3]. No otras puses, dalībvalstis jau ir nedaudz pārsniegušas budžetā paredzēto apropriāciju izpildi attiecībā uz VPMS par aptuveni 0,2 %. Attiecībā uz 68. pantā paredzēto īpašā atsaistītā atbalsta shēmu paredzams, ka dalībvalstu budžeta izpilde 2013. gadā sasniegs piešķirto apropriāciju līmeni. Komisija paredz, ka pieejamās apropriācijas un piešķirtie ieņēmumi ir pietiekami, lai segtu faktisko izpildi attiecībā uz šo pantu. Šobrīd faktiskā izpilde šajā nozarē ir 99,3 % no aplēstās tīrās summas, un Komisija prognozē nelielu neto neizpildi atsaistīto tiešo atbalstu jomā. 3.2.2. Cits tiešais atbalsts (−EUR 54 miljoni) Piešķirto apropriāciju izlietojuma citiem tiešajiem atbalstiem atšķirība no rādītāja līmeņa 2013. gada 30. septembrī ir vairāku shēmu nedaudz lēnākas īstenošanas rezultāts, jo īpaši attiecībā uz īpaša atsaistītā atbalsta shēmu (68. pants) un papildu summu cukurbiešu un cukurniedru audzētājiem un atsevišķu dalībvalstu paziņotām ievērojamām korekcijām. No otras puses, POSEI tiešā atbalsta maksājumiem pieejamais budžets tika pārsniegts pēc Padomes Regulas (EK) Nr. 228/2013 pieņemšanas, ar kuru 2013. finanšu gadā atļāva vienreizēju piemaksu banānu ražotājiem. Neraugoties uz POSEI shēmas pārsniegšanu, Komisija šobrīd uzskata, ka šajā budžeta pantā ietvertajām shēmām būs neliela neizpilde. 3.3. Lauksaimniecības izdevumu revīzija 3.3.1. Iepriekšējo gadu grāmatojumu noskaidrošana (+EUR 200 miljoni) Komisija jau ir pieņēmusi visus lēmumus attiecībā uz grāmatojumu noskaidrošanas darbībām, kuras paredzēts izpildīt 2013. budžeta gada laikā. Šo lēmumu rezultātā Komisija kompensēja, proti, izdarīja pozitīvas korekcijas dalībvalstu labā ar neto summu aptuveni EUR 6 miljonu apmērā. Turpmākas korekcijas izrietēs no dalībvalstu maksājumu termiņu neievērošanas, kas Fondu komitejai tiks iesniegtas 2013. gada novembrī. Jāatzīmē, ka Komisija grozījumu vēstulē attiecībā uz 2013. gadu ierosināja korekcijas −EUR 56 miljonu apmērā, pamatojoties uz iepriekšējo gadu vidējo izpildes rādītāju, jo šādas korekcijas nav prognozējamas. Jaunajā budžeta projektā, kas izstrādāts novembrī pēc neveiksmes pirmajā saskaņošanas procedūrā, šī summa tika palielināta līdz −EUR 100 miljoniem. Visbeidzot, pēc saskaņošanas 2012. gada 5. decembrī budžeta lēmējinstitūcija pieņēma 2013. gada budžetu, kurā šī summa beidzamā kārtā tika noteikta –EUR 200 miljonu apmērā. Tāpēc, ievērojot iepriekš minētās korekcijas un negatīvos izdevumus −EUR 200 miljonu apmērā, Komisijai vajadzēs segt radušos budžeta negatīvo apropriāciju radīto iztrūkumu, pārvietojot pozitīvās budžeta apropriācijas no citiem budžeta posteņiem, lai slēgtu šo budžeta pozīciju 2013. gadā. 4. ELGF piešķirto ieņēmumu izpilde 1. pielikuma tabulā redzams, ka 2013. gada 30. septembrī bija iekasēti piešķirtie ieņēmumi EUR 681,7 miljonu apjomā. Jo īpaši: – – ieņēmumi no korekcijām, kas pamatojas uz atbilstības noskaidrošanas lēmumiem, ir EUR 457,2 miljoni un līdz budžeta gada beigām plānotas būtiskas papildu summas, kas pamatojas uz ad-hoc atbilstības pārbaudes lēmumu Nr. 42, ko Komisija pieņēma 2013. gada augustā; – ieņēmumi no pārkāpumiem ir aptuveni EUR 144,4 miljoni, turklāt līdz budžeta gada beigām ir paredzēts saņemt arī papildu summas; – pašlaik lielākā daļa ieņēmumu no piena nodevas ir iekasēta, un tā ir aptuveni EUR 80,1 miljonu apmērā. Visbeidzot, piešķirto ieņēmumu summa, kas pēdīgi tika pārnesta no 2012. gada uz 2013. gadu, ir EUR 1245,6 miljoni, ieskaitot atlikumu aptuveni EUR 755 miljonu apmērā pagaidu Cukura nozares restrukturizācijas fondam pēc visu pienācīgo fonda maksājumu veikšanas. Šī summa ir ievērojami lielāka nekā sākotnēji aplēstie EUR 905 miljoni. Tādēļ piešķirto ieņēmumu apjoms, kas pieejams ELGF izdevumu finansēšanai, 2013. gada 30. septembrī ir EUR 1 927,2 miljoni, un ir gaidāms tā palielinājums līdz budžeta gada beigām. 5. Secinājumi ELGF 2013. gada budžeta apropriāciju provizoriskais izlietojums laika posmā līdz 2013. gada 30. septembrim liecina, ka ikmēneša maksājumi dalībvalstu izdevumu atmaksāšanai par aptuveni EUR 1184,1 miljoniem pārsniedz rādītāja līmeni. Piešķirtie ieņēmumi EUR 1927,2 miljonu apmērā jau ir pieejami, un 2013. gadā vēl plānots saņemt papildu summas. Pašlaik Komisija uzskata, ka piešķirto ieņēmumu summa, kas būs pieejama gada beigās, kā arī summas, kas citās budžeta daļās, iespējams, netiks izlietotas pilnībā, būs pietiekamas, lai segtu visas vajadzības pēc finansējuma 2013. gada budžetā, ieskaitot gaidāmās vajadzības to negatīvo izdevumu finansēšanai, kas rodas no grāmatojumu noskaidrošanas. Turklāt Komisija paredz, ka tiks izmantotas visas 2013. gada budžetā apstiprinātās apropriācijas, kā arī daļa no 2013. gadā saņemtajiem piešķirtajiem ieņēmumiem. Atlikums no piešķirtajiem ieņēmumiem, kas pašlaik ir aptuveni EUR 615 miljoni, tiks pārnesta uz nākamo budžeta gadu 2014. gadā, un tas jau ir ņemts vērā grozījumu vēstulē Nr. 2/2014, ko budžeta lēmējinstitūcija pašlaik apspriež. [1] OV L 209, 11.8.2005., 1. lpp. [2] Ar 14. pantu Eiropas Parlamenta un Padomes Regulā (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, noteikts, ka iekšējos piešķirtos ieņēmumus var pārnest tikai par vienu gadu. Tādējādi, lai nodrošinātu pareizu budžeta pārvaldību, šie piešķirtie ieņēmumi parasti tiek izmantoti pirms attiecīgā budžeta panta piešķirtajām apropriācijām. [3] Atsaistīto tiešo atbalstu izpildes līmenis ir izteikts kā budžetā paredzēto apropriāciju procentuālā daļa, ieskaitot piešķirto ieņēmumu summu (attiecībā uz VMS). 1. PIELIKUMS